|  |
| --- |
| **Биологично земеделие**  **чл. 65 Регламент за стратегическите планове** |

|  |  |
| --- | --- |
| **Фонд** | ЕЗФРСР |
| **Тип на интервенцията** | **Биологично земеделие** |
| **Териториален обхват** | На територията на цялата страна |
| **Свързани специфични цели и където е релевантно, секторни приоритети** | **Специфична цел 4**: Допринасяне за смекчаване на последиците от изменение на климата и адаптиране към него, както и за устойчива енергия  Специфична цел 5: Насърчаване на устойчиво развитие и ефективно управление на природните ресурси като вода, почва и въздух  **Специфична цел 6**: Допринасяне за защита на биологичното разнообразие, подобряване на екосистемните услуги и опазване на местообитанията и ландшафта |
| **Индикатори за резултат (*най-малко един*)** | **R.39** Биологично земеделие: дял от използваната земеделска площ (ИЗП), подкрепен от ОСП за поддържане или преход към биологично земеделие  **R.36** Ограничаване на употребата на антибиотици: дял на ЖЕ, засегнати от подкрепяни действия за ограничаване на употребата на антибиотици (превенция/намаляване)  **R.37** Устойчиво използване на пестициди: дял на използваната земеделска площ (ИЗП), засегната от подпомогнати специфични действия, които водят до устойчиво използване на пестициди с цел намаляване на рисковете и въздействието на пестицидите |
| **Допустими бенефициенти** | Земеделски стопанин, който имат сключен договор с Контролиращо лице за биологично производство не по-късно от 31 декември на годината предхождаща годината на кандидатстване въз основа на наличните данни в регистъра на биологичните оператори към тази дата. |

1. **Описание на дизайна на интервенцията;**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Биологичното производство е съвкупна система за управление на земеделието и производство на храни, в която се съчетават:   * най-добри практики по отношение опазване на околната среда; * висока степен на биологично разнообразие; * опазване на природните ресурси; * прилагане на високи стандарти за благосъстояние на животните; * производствен метод, съобразен с предпочитанията на някои потребители към продукти, произведени чрез използване на естествени вещества и процеси.   Чрез прилагане на интервенцията се цели да се подпомогнат земеделските стопани, които искат да прилагат методите на биологичното земеделие в техните стопанства, като по този начин да се покрият разликите в допълнителните разходи и пропуснатите приходи при биологичния начин на отглеждане на земеделската продукция, сравнени с конвенционалните методи на производство.  Очаква се интервенцията да доведе до положителен ефект и принос към устойчивото развитие на селските райони, като допринася за околната среда и смекчаването на последиците от изменението на климата и подкрепата на малки и средни ферми, повечето от които са семейни. Предвид факта, че повечето биологични производители предпочитат да развиват къси вериги на доставки, се очаква също да допринесе за социалната съгласуваност на селските райони. Дейностите по интервенцията ще допринесат и за постигането на целите на Стратегия на ЕС за биологичното разнообразие до 2030 г. и да удовлетвори заложените цели в стратегията от „Фермата до трапезата“.  По интервенция „Биологично земеделие“ ще се подпомагат на територията на цялата страна, земеделски стопани, чиито стопанства са в период на преход или са преминали периода на преход, развиващи земеделска дейност в следните направления:   * Биологично растениевъдство * Биологично пчеларство * Биологично животновъдство   Ангажиментите са за период от пет години, като съществува вариант за ежегодно удължаване на срока с две допълнителни години. Площта за извършване на дейности по направление „Биологично растениевъдство“ може да бъде намалена с не повече от 10 %, като всяка година поне 90 % от площта по направлението се припокрива географски с площта, за която има поет ангажимент.  Подпомагането по тази интервенция се предоставя под формата на годишни плащания на хектар земеделска земя в направленията „Биологично растениевъдство“ и „Биологично животновъдство“. Размерът на хектарите в направлението „Биологично животновъдство“ се определя при съотношение 0,5 ЖЕ/ 1 ха. Размерът на ЖЕ се формира въз основа на възрастта на отглежданите животни (към крайната дата на кампания). Финансовата помощ по направление „Биологично пчеларство“ се формира въз основа на броя на отглежданите пчелните семейства.  Задължително бенефициентите по интервенцията, трябва да спазват изискванията на Регламент (ЕС) 848/2018 г. относно биологичното производство и етикетирането на биологични продукти и да имат сключен договор с Контролиращо лице за биологично производство, одобрено от министъра на земеделието, храните и горите, за преминаване към и/или продължаване на управлението в съответствие с правилата за биологично производство. Всички парцели на блока в земеделското стопанство трябва да бъдат в преход към биологично производство и/или вече да са преминали периода на преход. Всички животни в стопанството, както и пчелните семейства е необходимо да са под контрола на контролиращото лице.  До края на прилагане на дейността поне веднъж да получат сертификат за съответствие на произведената от него растителна или животинска продукция с правилата на биологичното производство и да докажат реализация на биологични продукти от дейностите подпомагани по интервенцията от стопанството, с което е поет многогодишен ангажимент.  Кандидати, преминали периода на преход и поддържащи практиките на биологичното производство, следва да разполагат със сертификат за произведена продукция за всяка година, за която е предоставено финансово подпомагане по линия на ЕЗФРСР.  До края на втората година от многогодишния ангажимент кандидатът трябва да премине агроекологично или биологично обучение. Кандидати, получили сертификат за биологични продукти към датата на кандидатстване или за такива изпълнили многогодишен ангажимент по мярка 11 „Биологично земеделие“ от ПРСР 2014-2020 не е необходимо да преминават обучение.  Размерът на подпомагане в направление „Биологично растениевъдство“ се определя въз основа на групи земеделски култури:   * полски култури, включително фуражни; * постоянно затревени площи; * трайни насаждения, овощни култури и лозя ; * ароматни и медицински растения; * зеленчукови култури   За дейностите от направление „Биологично растениевъдство“, с изключение на групата на постоянно затревените площи, финансовото подпомагането се определя въз основа на дегресивни ставки на база заявения размер на площи от съответната група култури в стопанството. Изчисленията се извършват на база средния размер на нивата на плащане към декларирани площи, определени както следва:  **Биологично растениевъдство** **по отделни групи (за преход или биологични):**   |  |  | | --- | --- | | **Размер на площите** | **Ставка** | | до 50 ха | 100% | | от 50.01 ха. до 65 ха. | 50% | | над 65.01 ха | 10% |   За дейностите от направление „Биологично пчеларство“, финансовото подпомагане се формира на база на броя на отглежданите пчелни семейства в стопанството въз основа на дегресивни ставки. Изчисленията се извършват на база средния размер на нивата на плащане към декларирания брой пчелни семейства, определени както следва:  **Биологично пчеларство:**   |  |  | | --- | --- | | **Отглеждани пчелни семейства /бр./** | **Ставка** | | до 150 пчелни семейства | 100% | | от 151 до 500 пчелни семейства | 50% | | над 501 пчелни семейства | 10% |   Допустими за подпомагане постоянно затревени площи по направление "Биологично растениевъдство" са площи, за които е спазена гъстота с отглеждани биологични пасищни селскостопански животни в съотношение минимум 0,5 ЖЕ/ 1 ха.  В направление „Биологично животновъдство“ подпомагането е за животни от основното стадо (без приплодите) от следните групи, приравнени към земеделски култури – постоянно-затревени площи, фуражни култури и люцерна – 0,5 ЖЕ/ 1 ха:   * едри преживни животни (млечни крави и биволици), отглеждани за мляко; * едри преживни животни (месодайни крави и биволици), отглеждани за месо; * дребни преживни животни (овце-майки и кози- майки), отглеждани за комбинирано производство (мляко и месо).   В съответствие с чл. 89 от Регламент за стратегическите планове може да се приложи процент на вариация за дейностите от всяко направления на интервенцията. На всеки 2 години нивата на подпомагане могат да бъдат актуализирани. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| Земеделските стопани следва да спазват Законовите изисквания за управление (ЗИУ), съгласно законодателството на Съюза и стандартите на ДЗЕС.  Плащанията на земеделските стопани, които доброволно поемат многогодишен ангажимент по интервенцията и ще се отпускат само в случаите в които земеделските стопани прилагат практики, които:   1. Надхвърлят законоустановените изисквания за управление и стандартите за добро земеделско и екологично състояние; 2. Надхвърлят минималните изисквания за използване на торове и ПРЗ, хуманно отношение към животните, както и задължителни изисквания, установени в националното и в правото на Съюза; 3. Надхвърлят условията установени за поддръжка на земеделските площи съгласно чл. 4, параграф 1, буква а) от Регламент за Стратегическите планове; 4. Прилагат дейности различни от еко-схемите за които се отпускат плащания по чл.28 от Регламент за стратегическите планове. |

1. **Условия за допустимост:**

|  |
| --- |
| Земеделските стопани, кандидатстващи за подпомагане по тази интервенция, трябва да имат сключен договор с контролиращо лице за биологично производство, за преминаване към и/или продължаване на управлението в съответствие с правилата за биологично производство.  Цялото стопанство с което се поема ангажимента, трябва да се управлява в съответствие с приложимите за биологичното производство изисквания в чл. 9 от Регламент (ЕС) 848/2018 относно биологичното производство и етикетирането на биологични продукти, а именно - „стопанство може да се раздели на ясно и ефективно обособени производствени единици за биологично производство, за преход към биологично производство и за небиологично производство, при условие че по отношение на производствените единици за небиологично производство:  а) отглежданите животни са от различни видове;  б) растенията са от различни, лесно разграничими сортове.“  Бенефициентите по биологично пчеларство и биологично животновъдство в преход се вписват в системата за идентификация на животните по чл. 30, ал. 2, т. 3 от ЗПЗП.  Земеделските стопани трябва да притежават минимум 0,5 ха, за да кандидатстват за подпомагане за биологично растениевъдство. Изключения се допускат за  култивирани гъби, оранжерийни култури, посевен и посадъчен материал – 0,1 ха.  Земеделските стопани трябва да притежават и да отглеждат в периода на многогодишния ангажимент минимум 20 пчелни семейства, за да кандидатстват за подпомагане за биологично пчеларство.  Максималният срок, който може да се получава финансово подпомагане за дейности за преход към биологично производство в направлението биологично растениевъдство е 2 години от началото на година на поемане на ангажимента. След изтичане на 2-те години от ангажимента, финансова помощ за площите може да се получава само, ако се поддържат като биологични.  За площи в преход към биологично производство, заети от многогодишни култури още през първата година на кандидатстване, земеделските стопани могат да получават подпомагане за срок не по-дълъг от 3 последователни години от началото на поетия ангажимент.  Максималният срок, който може да се получава финансово подпомагане за дейности в периода на преход към биологично производство в направлението биологично животновъдство и биологично пчеларство е 1 година от началото на годината на поетия ангажимент.  След изтичането на посочените срокове до края на поетия 5 годишен ангажимент земеделският стопанин може да получава подпомагане само за дейности по поддържане на биологичното производство.  Площите, животните и пчелните семейства, преминали периодите на преход, и за които земеделският стопанин е получил сертификати за биологична продукция в периода 2014-2020 г., както и тези площи, включени в „Биологични слой“ в неговото стопанство през 2019 и 2020 г., не могат да бъдат подпомагани за дейности за преход към биологично производство.  Площите, включени в интервенцията следва да са регистрирани в ИСАК и да отговарят на определението за земеделска площ, като в системата за идентификация на земеделските парцели допустимите площи попадат в специализиран слой "Площи, допустими за подпомагане", който включва площите, допустими за подпомагане в рамките на всеки физически блок.  Всички бенефициенти по интервенцията следва да спазват Законовите изисквания за управление (ЗИУ), съгласно законодателството на Съюза и стандартите на ДЗЕС. В случай на изменения или промени в съответните задължителни стандарти, условията и изискванията за получаване на многогодишни плащания ще бъдат приведени в съответствие. Ако бенефициентът не приема тези изменения, задължението му се прекратява и в съответствие с параграф 8а на чл. 65 от Регламент за стратегическите планове, и няма да се изисква възстановяване на плащанията. |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| Интервенцията отговаря на критериите на параграф 12 от приложение 2 към Споразумението на СТО за селското стопанство (Зелена кутия), посочени в приложение II към регламентa за СП. |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
|  |