Име на интервенцията:

|  |
| --- |
| **Член 64, б. „д“ - Установяване на млади земеделски стопани, помощ за стартиране на стопанска дейност в селските райони и развитие на малки стопанства** |

|  |  |
| --- | --- |
| **Фонд** | Европейски земеделски фонд за развитие на селските райони (ЕЗФРСР) |
| **Тип на интервенцията** | Стартова помощ за установяване на млади земеделски стопани в селското стопанство |
| **Териториален обхват** | Дейностите по проектите се осъществят на територията на Република България. |
| **Свързани специфични цели и където е релевантно, секторни приоритети** | Типа на интервенцията е пряко свързан със Специфична цел 7 „Привличане на млади фермери и улесняване на развитието на бизнеса в селските райони“ и има за цел увеличаване подкрепата за младите стопани и на фермерския доход и улесняване стартирането на стопанство |
| **Индикатори за резултат (*най-малко един*)** | R30 „Брой бенефициенти подпомогнати за установяване“ |
| **Допустими бенефициенти** | Земеделски стопани, които отговарят на определението за „Млад земеделски стопани“ |

1. **Описание на дизайна на интервенцията;**

|  |
| --- |
| Селскостопанският отрасъл с ниската степен на генерирани доходи и неприемливи условия на труд продължава да бъде ниско привлекателен особено за по - младите хора. Резултатите и изводите от направеният анализ на развитието на младата работна сила в аграрния отрасъл показват, че проблемите свързани с преодоляването на отлива на жизнеспособна работна сила от отрасъла през следващото десетилетие, а и в по-дългосрочен план, ще стоят на дневен ред както у нас, така и в Европа.  Основната група от причини, които демотивират младите хора да се занимават със земеделие и действат в посока на прекратяване заетостта в отрасъла са свързани с ниското равнище на земеделските доходи, ниската степен на механизация предимно в т.н. уязвими сектори, ограниченият достъп до кредити и закупуване на земя, несигурни пазарни цени и пречки пред стоковата реализация на продукцията, неприемливи технически, технологични, ергономични и др. условия на труд в сравнение с останалите отрасли.  Потребността от увеличаване подкрепата за младите стопани и на фермерския доход се обуславят от: мотивацията за стартиране на агробизнес и необходимият първоначален капитал, с който по-голяма част от младите лица не разполагат; ниският размер на фермерския доход.  Първоначалният капитал е необходим не само за новите фермери, но и за тези които наследяват земеделски стопанства, защото е необходимо постигането на технологично обновяване и модернизиране на съществуващите стопанства.  Резултатите от действащите специални насърчителни мерки за младите стопани през първите два програмни периода показват силна заинтересованост за усвояване на финансовата подкрепа в секторите на растениевъдното производство и слаба ориентация към говедовъдните и овцевъдните стопанства.  Заедно с потребността от увеличаване на подкрепата за младите стопани е необходимо да се повиши ефекта от тези финансовите стимули. Това с особена сила важи за младите лица които не са потомствени фермери, а правят опити да навлязат в този бранш без да имат някаква земеделска практика, специфични знания и тяхната устойчива заетост е по-трудно постижима цел. Най-много това касае лицата от големите градове, които не са имали връзка със селото и земеделската земя.  Потребността от насърчаване предаването на земеделската дейност между поколенията се обуславя от факта, че потомствените фермери са най-сигурният ресурсен източник за съхранение на фермерството, за устойчива земеделска заетост и развитие на собствен аграрен бизнес.  По данни на НСИ всяка година селата губят от своя човешки потенциал приблизително с 1,6%. Този процес е съпроводен с постоянно застаряване и влошаване на възрастовата структура на селското население. Въпреки, че производителността на труда в стопанствата на младите фермери е по-висока от тази в останалите стопанства, тя продължава да бъде доста по-ниска от постигнатото средно равнище на производителността на труда в ЕС-27.  В този контекст привличането на млади земеделски стопани е необходимо както за осигуряване на устойчиво развитие, така и за улесняване развитието на стопанска дейност в селските райони. По този начин от една страна ще се постигне улесняване стартирането на стопанствата, а от друга ще се търси повишаване на ефекта от тези финансови стимули.  Не на последно място чрез интервенцията ще се насърчи и предаването на земеделската дейност между поколенията, тъй като потомствените фермери са най-сигурният ресурсен източник за съхранение на фермерството, за устойчива земеделска заетост и развитие на собствен аграрен бизнес.  Едни от основните финансови стимули в предходните периоди за младите фермери са мерките за стартова помощ от ПРСР и Схемата за млади земеделски стопани и са сред основните причини за навлизането на млади хора в отрасъла. Постигнатите резултати показват необходимост от осигуряване на стимули за навлизането на нови млади хора в селското стопанство, както и възможности за надграждане на стопанствата за навлезлите вече в сектора млади фермери. Това показва необходимост от продължаване на този тип подкрепа за навлизането на млади фермери с цел подмладяване на поколенията жизнеспособност и устойчиво развитие с цел достъп до ресурси за развитие.  С цел приоритетно подпомагане чрез интервенцията на селскостопански дейности определени в анализа като приоритетни ще бъде разработен подход, които да позволи целево насочване на финансирането. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| Не приложимо за конкретния тип интервенция |

1. **Условия за допустимост:**

|  |
| --- |
| Подпомагат са земеделски стопани, които отговарят на следните изисквания:   * да са на възраст от 18 до 40 години към датата на подаване на искането за подпомагане; * да са еднолични собственици на земеделското стопанство; * да имат съответните професионални умения и познания за извършване на селскостопански и свързани със селското стопанство дейности;   Младият земеделски стопанин се приема за такъв, когато установява за пръв път земеделско стопанство в качеството си на ръководител на съответното стопанство.  Установяването за пръв път на земеделското стопанство на съответния кандидат може да е извършено преди не повече от 24 месеца преди подаване на проектното предложение.  Под „създаване на ръководител на земеделско стопанство“ се има предвид, лице, което е на не повече от 40 години, към момента на подаване на проектното предложение и притежава професионални умения и компетентности.  Земеделски стопани допустими за подпомагане трябва да отговарят и на следните условия:   * да са физически лице или еднолични търговци /ЕТ/ или Еднолично дружество с ограничена отговорност /ЕООД/;   • да са регистрирани като земеделски стопани по Закона за подпомагане на земеделските производители;  • икономическият размер на земеделското стопанство в границите между 12 000 и 20 000 евро стандартен производствен обем /СПО/;  • да имат разработен бизнес план за развитие на дейностите в земеделското стопанство.  Бизнес плана трябва да включва най – малко следните елементи:   * период за изпълнение до 36 месеца; * първоначално състояние на земеделското стопанство; * етапи и цели за развитие на селскостопанската дейност; * описание на предвидените дейности и срок за тяхното изпълнение; * описаните на дейностите свързани с околна среда и ефективно използване на ресурсите, * описаните на дейностите свързани с инвестиции, обучение и др.   Изпълнението на бизнес план трябва да започне не по късно от 9 месеца считано от датата на решението за отпускане на помощта;  С изпълнението на бизнес плана трябва да се осигури увеличение на икономическия размер на стопанството с най – малко 5 000 евро СПО.  За стопанства, които увеличават икономическия си размер на стопанството само с едри или дребни преживни животни за мляко или месо с бизнес плана трябва да се осигури увеличение на икономическия размер на стопанството с най – малко 2 500 евро СПО.  С изпълнението на бизнес плана трябва да се осигури въвеждане в експлоатация в стопанството на инвестиция в машини, или съоръжения, или оборудване или извършване на строително монтажни работи свързани с дейността на земеделското стопанство на стойност не по – малка от 10% от размера на полученото първо плащане.  Земеделските стопани, за които е приложимо трябва да отговарят на изискванията на Закона за ветеринарномедицинската дейност;  Подпомагането в рамките на настоящата интервенция може да бъде комбинирано и с подпомагане чрез финансов инструмент, като в тези случаи общият размер на помощта не може да надхвърля 30 000 евро за едно земеделско стопанство.  В рамките на интервенцията няма да се подпомагат земеделски стопани получили подпомагане по интервенция „Подпомагане развитието на малки земеделски стопанства“, включително подпомагане по подмярка 6.1 от ПРСР 2014-2020. |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| Не приложимо - Интервенцията не е включена в приложение II на Регламент ХХХХ/202Х |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| * Подпомагането се предоставя под формата на еднократна сума за периода на изпълнение на бизнес плана; * Подкрепата е в размер на 30 000 евро за едно земеделско стопанство;   Подкрепата се отпуска под формата на безвъзмездна финансова помощ и се изплаща на два етапа:   * Първи етап в размер на 15 000 евро: след одобрение на проектното предложение; * Втори етап в размер на 15 000 евро: след установяване на правилното изпълнение на бизнес плана. |